Document ID: 31997R2195

ΚΑΝΟΝΙΣΜΟΣ (ΕΚ) αριθ. 2195/97 ΤΗΣ ΕΠΙΤΡΟΠΗΣ της 3ης Νοεμβρίου 1997 σχετικά με τη διακοπή αλιείας ρέγγας από σκάφη που φέρουν τη σημαία της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από τον κανονισμό (ΕΚ) αριθ. 686/97 (2), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 390/97 του Συμβουλίου, της 20ής Δεκεμβρίου 1996, για τον καθορισμό, για ορισμένα αποθέματα και ομάδες αποθεμάτων ιχθύων, των συνολικών επιτρεπόμενων αλιευμάτων για το 1997 καθώς και ορισμένων όρων υπό τους οποίους μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 1974/97 (4), προβλέπει τις ποσοστώσεις ρέγγας για το 1997 7
ότι, προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους θεωρούνται ότι έχουν εξαντλήσει τις ποσοστώσεις που έχει χορηγηθεί 7
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα ρέγγας στα ύδατα των υποδιαιρέσεων CIEM V b (ζώνη ΕΚ) VI a (Β των 56° Β) και VI b από σκάφη που φέρουν τη σημαία της Γερμανίας ή είναι νηολογημένα στη Γερμανία έχουν εξαντλήσει τό όριο της ποσόστωσης που έχει χορηγηθεί για το 1997 7 ότι η Γερμανία απαγόρευσε την αλιεία του αποθέματος αυτού από τις 17 Οκτωβρίου 1997 7 ότι, κατά συνέπεια, είναι αναγκαίο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα ρέγγας στα ύδατα των υποδιαιρέσεων CIEM V b (ζώνη ΕΚ) VI a (Β των 56° Β) και VI b από σκάφη που φέρουν τη σημαία της Γερμανίας ή είναι νηολογημένα στη Γερμανία, θεωρούνται ότι έχουν εξαντλήσει την ποσόστωση που έχει χορηγηθεί στη Γερμανία για το 1997.
Απαγορεύεται η αλιεία ρέγγας στα ύδατα των υποδιαιρέσεων CIEM V b (ζώνη ΕΚ) VI a (Β των 56° Β) και VI b από σκάφη που φέρουν τη σημαία της Γερμανίας ή είναι νηολογημένα στη Γερμανία καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 17 Οκτωβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1997.

Labels: 8
18
6